ผัวเมียดอกโหด ลากลูกหนี้ข่มขืน
เหยื่อสาว รง.ถูกทุบตีกักขัง,รวบสองผัวเมียเงินกู้ดอกโหดบังคับพาสาวโรงงานไปกักขังทำร้ายร่างกายบังคับให้หาเงินมาคืนแถมปล่อยให้ผัวข่มขืนเหยื่อซ้ำ สาเหตุเหยื่อนำเงิน 1 แสนบาทของผัวเมียไปปล่อยให้เพื่อนคนงานกู้ แต่ระยะหลังตามเก็บส่งไม่ได้เลยถูกทั้งสองบังคับขึ้นรถไปกักขังแล้วทำร้าย เผยทั้งสองปล่อยเงินกู้ดอกร้อยละ 20 ต่อวัน หากใครเบี้ยวจะถูกทำร้าย ทุบทำลายข้าวของหรือยึดสิ่งของไป แต่ทั้งคู่ให้การปฏิเสธ,รวบผัวเมียแก๊งเงินกู้โหดรายนี้ เปิดเผยเมื่อเวลา 11.00 น. วันที่ 22 พ.ค. ที่ สภ.แหลมฉบัง อ.ศรีราชา จ.ชลบุรี พล.ต.ท.จิตติ รอดบางยาง ผบช.ภ.2 พ.ต.อ.ฐิตวัฒน์ สุริยฉาย รอง ผบก.ภ.จ.ชลบุรี พ.ต.อ.ปรีชา สมสถาน ผกก.สภ.แหลมฉบังและเจ้าหน้าที่ชุดสืบสวน สภ.แหลมฉบัง แถลงข่าวจับกุมตัว น.ส. วัชรี หรือเมย์ แสวงผล อายุ 32 ปี กับนายมนู หรือหนึ่ง ผิวอ่อน อายุ 44 ปี สองสามีภรรยาในข้อหาร่วมกันชิงทรัพย์เป็นเหตุให้ผู้อื่นได้รับอันตรายแก่กายหรือจิตใจ ร่วมกันทำร้ายร่างกายผู้อื่นจนเป็นเหตุให้รับอันตรายแก่กาย ร่วมกันหน่วงเหนี่ยวหรือกักขังผู้อื่นให้ปราศจากเสรีภาพ ข่มขืนกระทำชำเราผู้อื่นโดยขู่เข็ญด้วยประการใดโดยใช้กำลังประทุษร้าย,ทั้งนี้ สืบเนื่องจากเมื่อวันที่ 9 พ.ค.ที่ผ่านมา เจ้าหน้าที่ตำรวจ สภ.แหลมฉบัง รับแจ้งจาก น.ส.เอ๋ (นามสมมติ) อายุ 26 ปี ว่า ได้นำเงินของ น.ส.วัชรี กับนายมนู นายทุนเงินกู้นอกระบบจำนวน 100,000 บาท ไปปล่อยกู้ให้กับเพื่อนคนงานที่บริษัทแห่งหนึ่งในพื้นที่ ต.ทุ่งสุขลา อ.ศรีราชา จ.ชลบุรี แต่มาระยะหลัง น.ส.เอ๋ไม่ได้นำเงินไปส่งให้กับสองผัวเมีย เนื่องจากตามเก็บเงินจากลูกค้าไม่ได้ กระทั่งวันที่ 8 พ.ค.ที่ผ่านมา สองผัวเมียมาตามหาถึงบริษัทแล้วบังคับพาขึ้นรถกระบะยี่ห้ออีซูซุ สีน้ำเงิน ทะเบียน ตฐ 8059 กรุงเทพมหานคร ไปที่บ้านเช่าไม่มีเลขที่ หมู่ 9 ต.ทุ่งสุขลา อ.ศรีราชา,น.ส.เอ๋กล่าวอีกว่า จากนั้นถูกสลับเปลี่ยนพาไปขึ้นรถเก๋งฮอนด้าแจ๊ซ สีขาว ทะเบียน ศต 5788 กรุงเทพมหานคร พาไปกักขังไว้ที่บ้านเช่าไม่มีเลขที่ หมู่ 5 ต.บึง อ.ศรีราชา ระหว่างนั้นถูก น.ส.วัชรีทำร้ายร่างกายจนบาดเจ็บหลายแห่งเพื่อบังคับหาเงินมาคืน ขณะเดียวกัน ช่วงที่ น.ส.วัชรีไม่อยู่บ้าน ปรากฏว่า น.ส.เอ๋ ถูกนายมนูบังคับข่มขืนกระทำชำเราอีก ก่อนปล่อยตัวไปหาเงินมาคืน,หลังรับแจ้ง ชุดสืบสวน สภ.แหลมฉบัง ออก สืบสวนหาตัวสองผัวเมีย กระทั่งได้รับเบาะแสว่าทั้งสองหนีไปกบดานพื้นที่ จ.ประจวบคีรีขันธ์ นำกำลังตามไปจับกุม จากการสอบสวนเบื้องต้นทราบว่าสองผัวเมียเป็นนายทุนเงินกู้นอกระบบรายใหญ่ ปล่อยเงินกู้ให้ผู้มีรายได้น้อยในพื้นที่ ต.ทุ่งสุขลา อ.ศรีราชา โดยเก็บดอกเบี้ยร้อยละ 20 ต่อวัน หากลูกหนี้รายใดผิดนัดชำระหรือเบี้ยวไม่ยอมชำระเงินต้นหรือดอกเบี้ยจะถูกผู้ต้องหาทั้งสองบังคับขู่เข็ญและขืนใจให้ลูกหนี้ไปหาเงินมาชำระ,นอกจากนี้ ผู้ต้องหายังมีพฤติการณ์ใช้กำลังประทุษร้ายลูกหนี้ รื้อค้น ทุบตีทำลายทรัพย์สินสิ่งของมีค่าต่างๆภายในบ้านของลูกหนี้ที่ไม่จ่ายดอกเพื่อให้เกิดความเกรงกลัวแล้วรีบหาเงินมาจ่ายทั้งต้นและดอก หากไม่มีเงินสดจะยึดทรัพย์สินผู้เสียหายไว้ อย่างไรก็ตาม จากการสอบสวนผู้ต้องหาให้การปฏิเสธทุกข้อกล่าวหาและขอไปสู้คดีในชั้นศาล ขณะเดียวกัน สภ.หนองขาม อ.ศรีราชา จ.ชลบุรี ได้ขออายัดตัวผัวเมียไว้ดำเนินคดี เนื่องจากมีผู้เสียหายอีก หลายรายได้แจ้งความร้องทุกข์ถูกทั้งสองกระทำลักษณะเดียวกัน
รวบสองผัวเมียเงินกู้ดอกโหดบังคับพาสาวโรงงานไปกักขังทำร้ายร่างกายบังคับให้หาเงินมาคืนแถมปล่อยให้ผัวข่มขืนเหยื่อซ้ำ
ดอกโหด,เงินกู้,แก๊งเงินกู้,แหลมฉบัง,ข่าวหน้า1,ข่าวทั่วไป